title: Provedbena uredba Komisije (EU) 2015/1490 оd 3. rujna 2015. o odobrenju pripravka karvakrola, cinamaldehida i capsicum oleorezina kao dodatka hrani za životinje za tovne piliće (nositelj odobrenja Pancosma France S.A.S.) (Tekst značajan za EGP)

text:
               4.9.2015

               HR

               Službeni list Europske unije

               L 231/4

         PROVEDBENA UREDBA KOMISIJE (EU) 2015/1490
   оd 3. rujna 2015.
   o odobrenju pripravka karvakrola, cinamaldehida i capsicum oleorezina kao dodatka hrani za životinje za tovne piliće (nositelj odobrenja Pancosma France S.A.S.)
   (Tekst značajan za EGP)
   EUROPSKA KOMISIJA,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka karvakrola, cinamaldehida i capsicum oleorezina. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (3)

               Taj se zahtjev odnosi na odobrenje pripravka karvakrola, cinamaldehida i capsicum oleorezina kao dodatka hrani za životinje za tovne piliće radi njegova razvrstavanja u kategoriju dodataka „zootehnički dodatci”.

               (4)

               Europska agencija za sigurnost hrane („Agencija”) u svojem je mišljenju od 27. siječnja 2015. (2) zaključila da pripravak karvakrola, cinamaldehida i capsicum oleorezina pod predloženim uvjetima uporabe nema negativan učinak na zdravlje životinja, zdravlje ljudi ili na okoliš te da može poboljšati omjer utroška hrane i prirasta tjelesne mase kod tovnih pilića. Agencija smatra da ne postoji potreba za posebnim zahtjevima za monitoring nakon stavljanja na tržište. Potvrdila je i izvješće o metodi analize dodatka hrani za životinje u hrani za životinje koju je dostavio referentni laboratorij osnovan Uredbom (EZ) br. 1831/2003.

               (5)

               Procjenom pripravka karvakrola, cinamaldehida i capsicum oleorezina pokazuje se da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je utvrđeno u Prilogu ovoj Uredbi.

               (6)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Pripravak utvrđen u Prilogu, koji pripada kategoriji dodataka „zootehnički dodatci” i funkcionalnoj skupini „ostali zootehnički dodatci”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. rujna 2015.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  EFSA Journal (2015.); 13(2):4011.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg/kg potpune krmne smjese s udjelom vlage od 12 %

                     Kategorija zootehničkih dodataka hrani za životinje. Funkcionalna skupina: ostali zootehnički dodatci (poboljšanje zootehničkih parametara)

                  4d11

                  Pancosma France S.A.S.

                  Pripravak karvakrola, cinamaldehida i capsicum oleorezina

                     Sastav dodatka hrani za životinje

                  Pripravak karvakrola, cinamaldehida i capsicum oleorezina sadržava:

                              —

                              karvakrol 4,6 % – 5,3 %

                              —

                              cinamaldelhid 2,6 % – 3,2 %

                              —

                              capsicum oleorezin ≥ 2 % (s udjelom zbroja kapsaicina i dihidrokapsaicina 0,06 % – 0,21 %)

                     Karakteristike aktivne tvari

                              —

                              karvakrol (1) (čistoće ≥ 98 %)
                              C10H14O CAS broj: 499-75-2

                              —

                              cinamaldehid (1) (čistoće ≥ 98 %)
                              C9H8O CAS broj: 104-55-2

                              —

                              capsicum oleorezin s najmanjom dopuštenom količinom zbroja kapsaicina i dihidrokapsaicina 6 % – 7 %)

                     Analitička metoda
                      (2)

                  Za kvantifikaciju karvakrola, cinamaldehida, kapsaicina i dihidrokapsaicina u dodatku hrani za životinje:

                              —

                              plinska kromatografija s plameno-ionizacijskim detektorom (GC/FID)

                  Tovni pilići

                  —

                  —

                  100

                              1.

                              U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri peletiranju.

                              2.

                              Dodatak se ne smije upotrebljavati s drugim izvorima karvakrola, cinamaldehida, kapsaicina i dihidrokapsaicina.

                              3.

                              Radi sigurnosti pri rukovanju upotrebljavati zaštitu za dišne organe, naočale i rukavice.

                              4.

                              Najmanja preporučena doza: 100 mg/kg potpune krmne smjese.

                  24. rujna 2025.

         (1)  JECFA, internetsko izdanje: „Specifications for Flavourings” (Specifikacije aroma). http://www.fao.org/ag/agn/jecfa-flav/index.html#T

         (2)  Podatci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) br. 957/2013 оd 4. listopada 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Bamberger Hörnla/Bamberger Hörnle/Bamberger Hörnchen (ZOZP)]

text:
               5.10.2013

               HR

               Službeni list Europske unije

               L 263/11

         PROVEDBENA UREDBA KOMISIJE (EU) br. 957/2013
   оd 4. listopada 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Bamberger Hörnla/Bamberger Hörnle/Bamberger Hörnchen (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1151/2012 Europskog parlamenta i Vijeća od 21. studenog 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               Uredbom (EU) br. 1151/2012 stavljena je izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2).

               (2)

               U skladu s člankom 6. stavkom 2. Uredbe (EZ) br. 510/2006, zahtjev Njemačke za upis naziva „Bamberger Hörnla”/„Bamberger Hörnle”/„Bamberger Hörnchen” objavljen je u Službenom listu Europske unije
                   (3).

               (3)

               Udruga „Arche Noah”, sa sjedištem u Schilternu u Austriji, prigovorila je registraciji tog naziva. U skladu s člankom 7. stavkom 3. Uredbe (EZ) br. 510/2006, Komisija je, međutim, zaključila da je taj prigovor neprihvatljiv jer je bio poslan izravno Komisiji, što je protivno članku 7. stavku 2. podstavku 2. te Uredbe kojim se nalaže dostavljanje preko nadležnog nacionalnog tijela.

               (4)

               Zato nazive „Bamberger Hörnla”/„Bamberger Hörnle”/„Bamberger Hörnchen” treba upisati u „Registar zaštićenih oznaka izvornosti i zaštićenih oznaka zemljopisnog podrijetla”,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. listopada 2013.

            Za Komisiju

            Predsjednik

         José Manuel BARROSO

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL C 283, 19.9.2012., str. 18.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.6.   Voće, povrće i žitarice, u prirodnom stanju ili prerađeni

      NJEMAČKA
      Bamberger Hörnla/Bamberger Hörnle/Bamberger Hörnchen (ZOZP)


title: Provedbena uredba Komisije (EU) br. 50/2014 оd 20. siječnja 2014. o izmjeni Provedbene uredbe (EU) br. 170/2013 o utvrđivanju prijelaznih mjera u sektoru šećera zbog pristupanja Hrvatske

text:
               21.1.2014

               HR

               Službeni list Europske unije

               L 16/11

      PROVEDBENA UREDBA KOMISIJE (EU) br. 50/2014
   оd 20. siječnja 2014.
   o izmjeni Provedbene uredbe (EU) br. 170/2013 o utvrđivanju prijelaznih mjera u sektoru šećera zbog pristupanja Hrvatske
   EUROPSKA KOMISIJA,
   uzimajući u obzir Ugovor o pristupanju Hrvatske,
   uzimajući u obzir Akt o pristupanju Hrvatske, a posebno njegove članke 41. i 16., u vezi s njegovim Prilogom IV. odjeljkom 3. stavkom (a) točkom 4.,
   budući da:

               (1)

               Provedbenom uredbom Komisije (EU) br. 170/2013 (1) utvrđuju se prijelazne mjere u sektoru šećera zbog pristupanja Hrvatske Uniji. Poglavlje II. odjeljak 2. te Uredbe odnosi se na određivanje i uklanjanje viška količina šećera prisutnog u Hrvatskoj na datum pristupanja. U njemu se posebice utvrđuju rokovi za određivanje viška količina šećera, za njegovo uklanjanje i za dokaze o uklanjanju koje moraju dostaviti utvrđeni gospodarski subjekti u Hrvatskoj. Osim toga, utvrđuju se referentna razdoblja koja će se uzeti u obzir pri izračunavanju troškova za Hrvatsku ako se višak količina ne ukloni.

               (2)

               Zbog vremena koje je potrebno za detaljnu analizu informacija koje je dostavila Hrvatska i raspravu s tom državom članicom te kako bi se osigurala pravilna primjena poglavlja II. odjeljka 2. Provedbene uredbe (EU) br. 170/2013, potrebno je produžiti rokove iz te Provedbene uredbe koji se odnose na određivanje viška količina šećera.

               (3)

               Provedbenu uredbu (EU) br. 170/2013 stoga bi trebalo na odgovarajući način izmijeniti.

               (4)

               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Provedbena uredba (EU) br. 170/2013 mijenja se kako slijedi:

               1.

               U članku 7. stavku 1. riječi „31. siječnja 2014.” zamjenjuju se riječima „30. rujna 2014.”

               2.

               U članku 9. stavku 1. riječi „31. listopada 2014.” zamjenjuju se riječima „30. lipnja 2015.”

               3.

               Članak 10. mijenja se kako slijedi:

                           (a)

                           riječi „31. listopada 2014.” zamjenjuju se riječima „30. lipnja 2015.”;

                           (b)

                           riječi „30. lipnja 2015.” zamjenjuju se riječima „29. veljače 2016.”

               4.

               Članak 11. mijenja se kako slijedi:

                           (a)

                           u stavku 1. riječi „31. siječnja 2015.” zamjenjuju se riječima „30. rujna 2015.”;

                           (b)

                           u stavku 2. četvrtom podstavku riječi „31. listopada 2014.” zamjenjuju se riječima „30. lipnja 2015.”

               5.

               Članak 12. mijenja se kako slijedi:

                           (a)

                           u stavku 1. riječi „28. veljače 2015.” zamjenjuju se riječima „31. listopada 2015.”;

                           (b)

                           stavak 2. mijenja se kako slijedi:

                                       i.

                                       u prvom podstavku riječi „31. listopada 2014.” zamjenjuju se riječima „30. lipnja 2015.”;

                                       ii.

                                       u drugom podstavku riječi „30. lipnja 2015.” zamjenjuju se riječima „29. veljače 2016.”;

                                       iii.

                                       u trećem podstavku riječi „30. travnja 2015.” zamjenjuju se riječima „31. prosinca 2015.”

         Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. siječnja 2014.

            Za Komisiju

            Predsjednik

         José Manuel BARROSO

      (1)  Provedbena uredba Komisije (EU) br. 170/2013 оd 25. veljače 2013. o utvrđivanju prijelaznih mjera u sektoru šećera zbog pristupanja Hrvatske (SL L 55, 27.2.2013., str. 1.).


title: Provedbena uredba Komisije (EU) br. 76/2012 od 30. siječnja 2012. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Holsteiner Katenschinken/Holsteiner Schinken/Holsteiner Katenrauchschinken/Holsteiner Knochenschinken (ZOZP))

text:
               15/Sv. 013

               HR

               Službeni list Europske unije

               272

         32012R0076

               L 027/5

               SLUŽBENI LIST EUROPSKE UNIJE

               30.01.2012.

      PROVEDBENA UREDBA KOMISIJE (EU) br. 76/2012
   od 30. siječnja 2012.
   o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Holsteiner Katenschinken/Holsteiner Schinken/Holsteiner Katenrauchschinken/Holsteiner Knochenschinken (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Njemačke za registraciju naziva „Holsteiner Katenschinken/Holsteiner Schinken/Holsteiner Katenrauchschinken/Holsteiner Knochenschinken” objavljen je u Službenom listu Europske unije
                   (2).

               (2)

               Kako Komisija nije primila nijedan prigovor u smislu članka 7. Uredbe (EZ) br. 510/2006, taj bi naziv trebalo upisati u Registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u Registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. siječnja 2012.

            Za Komisiju, u ime Predsjednika,

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 109, 8.4.2011., str. 6.
   PRILOG
   Poljoprivredni proizvodi navedeni u Prilogu I. Ugovoru o EZ-u namijenjeni prehrani ljudi:

      Razred 1.2.   Mesni proizvodi (kuhani, usoljeni, dimljeni itd.)

   NJEMAČKA
   Holsteiner Katenschinken/Holsteiner Schinken/Holsteiner Katenrauchschinken/Holsteiner Knochenschinken (ZOZP)


title: Provedbena uredba Komisije (EU) br. 235/2013 od 15. ožujka 2013. o utvrđivanju standardnih vrijednosti koje je potrebno koristiti pri izračunavanju financijskih naknada i pripadajućih predujmova za proizvode ribarstva koji su povučeni s tržišta tijekom ribolovne godine 2013.

text:
               04/Sv. 011

               HR

               Službeni list Europske unije

               262

         32013R0235

               L 074/17

               SLUŽBENI LIST EUROPSKE UNIJE

               15.03.2013.

         PROVEDBENA UREDBA KOMISIJE (EU) br. 235/2013
   od 15. ožujka 2013.
   o utvrđivanju standardnih vrijednosti koje je potrebno koristiti pri izračunavanju financijskih naknada i pripadajućih predujmova za proizvode ribarstva koji su povučeni s tržišta tijekom ribolovne godine 2013.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 104/2000 od 17. prosinca 1999. o zajedničkom uređenju tržišta proizvodima ribarstva i akvakulture (1), a posebno njezin članak 21. stavke 5. i 8.,
   budući da:

               (1)

               Uredbom (EZ) br. 104/2000 utvrđuju se financijske naknade koje je potrebno plaćati organizacijama proizvođača koje pod određenim uvjetima povlače proizvode navedene u dijelovima A i B Priloga I. navedenoj Uredbi. Iznos navedenih financijskih naknada potrebno je smanjiti po standardnim vrijednostima za proizvode koji nisu namijenjeni ljudskoj potrošnji.

               (2)

               Uredbom Komisije (EZ) br. 2493/2001 od 19. prosinca 2001. o raspolaganju određenim proizvodima ribarstva koji su povučeni s tržišta (2), definiraju se načini raspolaganja proizvodima koji su povučeni s tržišta. Vrijednost takvih proizvoda potrebno je utvrditi na standardnoj razini za svaki način raspolaganja, vodeći računa o prosječnim prihodima koji se mogu dobiti takvim raspolaganjem u različitim državama članicama.

               (3)

               U skladu s člankom 7. Uredbe Komisije (EZ) br. 2509/2000 od 15. studenoga 2000. o utvrđivanju detaljnih pravila za primjenu Uredbe Vijeća (EZ) br. 104/2000 u pogledu dodjele financijske naknade za povlačenje s tržišta određenih proizvoda ribarstva (3), posebnim je pravilima određeno da, u slučaju kad organizacija proizvođača ili jedan od njenih članova nudi u prodaju svoje proizvode u državi članici u kojoj nije priznata, mora biti informirano tijelo koje je odgovorno za dodjelu financijske naknade. Navedeno tijelo je u državi članici u kojoj je organizacija proizvođača priznata. Standardna odbitna vrijednost stoga treba biti ona vrijednost koja se primjenjuje u toj državi članici.

               (4)

               Istu je metodu izračunavanja potrebno primijeniti za predujme financijskih naknada, kako je predviđeno člankom 6. Uredbe (EZ) br. 2509/2000.

               (5)

               Kako se ne bi ometalo djelovanje interventnog sustava u godini 2013., ova se Uredba treba primjenjivati retroaktivno od 1. siječnja 2013.

               (6)

               Mjere predviđene u ovoj Uredbi u skladu su s mišljenjem Odbora uspostavljenog Uredbom (EZ) br. 104/2000,

         DONIJELA JE OVU UREDBU:
   Članak 1.
   Standardne vrijednosti za ribolovnu godinu 2013. koje je potrebno koristiti pri izračunavanju financijskih naknada i pripadajućih predujmova za proizvode ribarstva koje su organizacije proizvođača povukle s tržišta i koji nisu namijenjeni ljudskoj potrošnji, kako je navedeno u članku 21. stavku 5. Uredbe (EZ) br. 104/2000, utvrđene su u Prilogu ovoj Uredbi.
   Članak 2.
   Standardna vrijednost koju je potrebno oduzeti od financijskih naknada i pripadajućih predujmova je ona koja se primjenjuje u državi članici u kojoj je organizacija proizvođača priznata.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. ožujka 2013.

            Za Komisiju

            Predsjednik

         José Manuel BARROSO

      (1)  SL L 17, 21.1.2000., str. 22.

      (2)  SL L 337, 20.12.2001., str. 20.

      (3)  SL L 289, 16.11.2000., str. 11.
   PRILOG

      Standardne vrijednosti

               Upotreba proizvoda povučenih s tržišta

               EUR/tona

         1.   Upotreba nakon prerade u krupicu (hrana za životinje):

                           (a)

                           Haringa vrste Clupea harengus i skuša vrste Scomber scombrus i Scomber japonicus:

                           —

                           Danska i Švedska.

               50

                           —

                           Ujedinjena Kraljevina.

               50

                           —

                           ostale države članice.

               15

                           —

                           Francuska.

               2

                           (b)

                           Kozice vrste Crangon crangon i sjeverne kozice (Pandalus borealis):

                           —

                           Danska i Švedska.

               0

                           —

                           ostale države članice.

               10

                           (c)

                           Ostali proizvodi:

                           —

                           Danska.

               40

                           —

                           Švedska, Portugal i Irska.

               15

                           —

                           Ujedinjena Kraljevina.

               15

                           —

                           ostale države članice.

               1

         2.   Upotreba u svježem ili konzerviranom stanju (hrana za životinje)

                           (a)

                           Srdele vrste Sardina pilchardus i inćuni (Engraulis spp.):

                           —

                           sve države članice.

               5

                           (b)

                           Ostali proizvodi:

                           —

                           Švedska.

               0

                           —

                           Francuska.

               20

                           —

                           ostale države članice.

               30

         3.   Upotreba kao mamac

                           —

                           Francuska.

               55

                           —

                           ostale države članice.

               15

                           4.

                           Upotreba u druge svrhe osim hrane za životinje

               0


title: Provedbena uredba Komisije (EU) 2016/116 оd 28. siječnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               29.1.2016

               HR

               Službeni list Europske unije

               L 23/57

         PROVEDBENA UREDBA KOMISIJE (EU) 2016/116
   оd 28. siječnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. siječnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  236,2

                  MA

                  82,1

                  TN

                  116,3

                  TR

                  87,7

                  ZZ

                  130,6

                  0707 00 05

                  MA

                  86,8

                  TR

                  158,2

                  ZZ

                  122,5

                  0709 93 10

                  MA

                  49,1

                  TR

                  161,3

                  ZZ

                  105,2

                  0805 10 20

                  EG

                  50,3

                  MA

                  61,6

                  TN

                  54,4

                  TR

                  60,6

                  ZZ

                  56,7

                  0805 20 10

                  IL

                  147,6

                  MA

                  82,6

                  ZZ

                  115,1

                  0805 20 30, 0805 20 50, 0805 20 70, 0805 20 90

                  IL

                  121,6

                  JM

                  154,6

                  MA

                  86,4

                  TR

                  94,9

                  ZZ

                  114,4

                  0805 50 10

                  TR

                  92,8

                  ZZ

                  92,8

                  0808 10 80

                  CL

                  88,0

                  US

                  160,6

                  ZZ

                  124,3

                  0808 30 90

                  CN

                  57,3

                  TR

                  200,0

                  ZA

                  84,4

                  ZZ

                  113,9

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 240/2011 od 11. ožujka 2011. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Fagioli Bianchi di Rotonda (ZOI))

text:
               03/Sv. 013

               HR

               Službeni list Europske unije

               297

         32011R0240

               L 066/13

               SLUŽBENI LIST EUROPSKE UNIJE

               11.03.2011.

         PROVEDBENA UREDBA KOMISIJE (EU) br. 240/2011
   od 11. ožujka 2011.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Fagioli Bianchi di Rotonda (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Italije za registraciju naziva „Fagioli Bianchi di Rotonda” objavljen je u Službenom listu Europske unije
                   (2).

               (2)

               Komisija nije primila ni jedan prigovor u smislu članka 7. Uredbe (EZ) br. 510/2006, taj je naziv potrebno upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovim se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. ožujka 2011.

            Za Komisiju u ime Predsjednika

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 169, 29.6.2010., str. 12.
   PRILOG
   Poljoprivredni proizvodi namijenjeni prehrani ljudi navedeni u Prilogu I. Ugovoru:

      Razred 1.6.   Voće, povrće i žitarice, u prirodnom stanju ili prerađeni

   ITALIJA
   Fagioli Bianchi di Rotonda (ZOI)


title: Provedbena uredba Komisije (EU) 2015/1394 оd 13. kolovoza 2015. o izmjeni Uredbe (EU) br. 470/2014, kako je izmijenjena Uredbom (EU) 2015/588, o uvođenju konačne antidampinške pristojbe i konačnoj naplati privremene pristojbe na uvoz solarnog stakla podrijetlom iz Narodne Republike Kine nakon ponovljenog ispitnog postupka u pogledu apsorpcije u skladu s člankom 12. Uredbe Vijeća (EZ) br. 1225/2009

text:
               14.8.2015

               HR

               Službeni list Europske unije

               L 215/42

         PROVEDBENA UREDBA KOMISIJE (EU) 2015/1394
   оd 13. kolovoza 2015.
   o izmjeni Uredbe (EU) br. 470/2014, kako je izmijenjena Uredbom (EU) 2015/588, o uvođenju konačne antidampinške pristojbe i konačnoj naplati privremene pristojbe na uvoz solarnog stakla podrijetlom iz Narodne Republike Kine nakon ponovljenog ispitnog postupka u pogledu apsorpcije u skladu s člankom 12. Uredbe Vijeća (EZ) br. 1225/2009
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 12. stavak 3.,
   budući da:
   A.   POSTUPAK

   1.   Početne mjere

               (1)

               Mjere koje su trenutačno na snazi („početne mjere”) jesu konačne stope antidampinške pristojbe u rasponu od 0,4 % do 36,1 %, uvedene Provedbenom uredbom Komisije (EU) br. 470/2014 (2). Članak 1. stavak 2. te Uredbe izmijenjen je Provedbenom uredbom Komisije (EU) 2015/588 (3). Provedbenom uredbom Komisije (EU) br. 471/2014 (4) Komisija je uvela i stope kompenzacijske pristojbe u rasponu od 3,2 % do 17,1 %.

         2.   Zahtjev za ponovno pokretanje ispitnog postupka u pogledu apsorpcije

               (2)

               U skladu s člankom 12. Osnovne uredbe, 12. studenoga 2014. podnesen je zahtjev za ponovno pokretanje ispitnog postupka u pogledu apsorpcije kojim će se ispitati početne antidampinške mjere. Zahtjev je podnijelo udruženje EU ProSun Glass („podnositelj zahtjeva”) u ime proizvođača koji proizvode više od 25 % ukupne proizvodnje solarnog stakla Unije.

               (3)

               Podnositelj zahtjeva dostavio je dostatne podatke koji pokazuju da je nakon početnog razdoblja ispitnog postupka te prije, odnosno nakon uvođenja početnih mjera došlo do snižavanja izvoznih cijena. To je navodno dovelo do povećane dampinške marže, čime su onemogućeni očekivani korektivni učinci početnih mjera. Podnositelj zahtjeva dostavio je i dokaze kojima je pokazao da se uvoz solarnog stakla u Uniju nastavio u znatnim količinama.

               (4)

               Komisija je 19. prosinca 2014. u obavijesti objavljenoj u Službenom listu Europske Unije najavila ponovno pokretanje ispitnog postupka u pogledu apsorpcije u skladu s člankom 12. Osnovne uredbe, u vezi s antidampinškim mjerama koje se primjenjuju na uvoz solarnog stakla podrijetlom iz Narodne Republike Kine (NRK) (5).

         3.   Stranke na koje se odnosi ponovljeni ispitni postupak

               (5)

               Komisija je u Obavijesti o ponovnom pokretanju ispitnog postupka pozvala zainteresirane stranke da joj se obrate radi sudjelovanja u tom ispitnom postupku. Uz to, Komisija je posebno obavijestila podnositelja zahtjeva, druge proizvođače iz Unije koji su joj poznati, poznate joj proizvođače izvoznike u NRK-u, uvoznike, trgovce, korisnike, dobavljače te nadležna tijela NRK-a o pokretanju ispitnog postupka i pozvala ih na sudjelovanje.

               (6)

               Zainteresirane stranke dobile su priliku dostaviti primjedbe o ponovnom pokretanju ispitnog postupka i zatražiti saslušanje Komisije i/ili službenika za saslušanje u trgovinskim postupcima. Nakon objave podataka jedna je stranka zatražila takvo saslušanje Komisije te je imala priliku dostaviti svoje mišljenje 23. lipnja 2015.

         4.   Odabir uzorka proizvođača izvoznika u NRK-u

               (7)

               U Obavijesti o ponovnom pokretanju ispitnog postupka Komisija je navela da bi mogla provesti odabir uzorka zainteresiranih stranaka u skladu s člankom 17. Osnovne uredbe.

               (8)

               Kako bi odlučila je li potreban odabir uzorka i, ako jest, kako bi ga odabrala, Komisija je od svih proizvođača izvoznika u NRK-u zatražila da dostave podatke utvrđene u Obavijesti o ponovnom pokretanju ispitnog postupka. Uz to, Komisija je zatražila od misije Narodne Republike Kine pri Europskoj uniji da utvrdi ostale proizvođače izvoznike, ako takvi postoje, koji bi mogli biti zainteresirani za sudjelovanje u ispitnom postupku i/ili da im se obrati.

               (9)

               Pet je kineskih proizvođača izvoznika ili skupina proizvođača izvoznika čiji su proizvodi tijekom ovog ispitnog postupka činili oko 70 % ukupnog kineskog izvoza u Uniju dostavilo zatražene podatke i pristalo da ih se uključi u uzorak. U skladu s člankom 17. stavkom 1. Osnovne uredbe Komisija je odabrala uzorak od dvije skupine trgovačkih društava na temelju najvećeg reprezentativnog obujma izvoza u Uniju koji se razumno može ispitati u raspoloživom razdoblju. Proizvodi dviju odabranih skupina trgovačkih društava čine više od 60 % ukupnog kineskog izvoza u Uniju te 94 % izvoza trgovačkih društava koja sudjeluju u ovom ispitnom postupku.

               (10)

               U skladu s člankom 17. stavkom 2. Osnovne uredbe provedeno je savjetovanje o odabiru uzorka sa svim predmetnim proizvođačima izvoznicima koji su bili poznati te s nadležnim tijelima predmetne zemlje. Nije bilo primjedbi. Stoga je Komisija odlučila zadržati predloženi uzorak od dvije skupine trgovačkih društava i sve su zainteresirane stranke u skladu s tim obaviještene o konačno odabranom uzorku.

               (11)

               Stoga je uzorak proizvođača izvoznika solarnog stakla bio sljedeći:

                           —

                           Flat Solar Glass Group Co., Ltd („Flat Glass Group”),

                           —

                           Xinyi PV Products (Anhui) Holdings („Xinyi Group”).

         5.   Odgovori na upitnik

               (12)

               Komisija je poslala upitnike objema izabranim skupinama kineskih proizvođača izvoznika, nepovezanim uvoznicima te korisnicima koji su se javili u roku utvrđenom u Obavijesti o ponovnom pokretanju ispitnog postupka.

               (13)

               Svoje su odgovore na upitnik poslala dva kineska proizvođača izvoznika i tri nepovezana uvoznika/korisnika iz Unije.

         6.   Posjeti radi provjere

               (14)

               Komisija je zatražila i provjerila sve informacije koje je smatrala potrebnima za ponovljeni ispitni postupak. Posjeti radi provjere u skladu s člankom 16. Osnovne uredbe obavljeni su u poslovnim prostorima sljedećih trgovačkih društava:

                           —

                           Flat Glass Group, Jiaxing, Zhejiang, NRK,

                           —

                           Xinyi Group, Wuhu, Anhui, NRK.

         7.   Objava podataka

               (15)

               Svim zainteresiranim strankama poslan je dokument o objavljenim podacima koji je sadržavao bitne činjenice i razmatranja na temelju kojih je Komisija predložila izmjenu konačne antidampinške pristojbe na solarno staklo podrijetlom iz Narodne Republike Kine. Sve su stranke obaviještene o roku u kojem mogu dostaviti primjedbe na objavu podataka.

               (16)

               Primjedbe koje su dostavile zainteresirane stranke razmotrene su i, prema potrebi, uzete u obzir.

         8.   Razdoblje ispitnog postupka

               (17)

               Razdoblje ispitnog postupka u pogledu apsorpcije u okviru ovog ponovljenog ispitnog postupka bilo je od 1. prosinca 2013. do 30. studenoga 2014. Izvozne cijene tijekom razdoblja ispitnog postupka u pogledu apsorpcije uspoređivane su s onima tijekom početnog ispitnog razdoblja ispitnog postupka od 1. siječnja 2012. do 31. prosinca 2012. koji je doveo do uvođenja početnih mjera.

         B.   PREDMETNI PROIZVOD I ISTOVJETNI PROIZVOD

               (18)

               Predmetni proizvod ovog ispitnog postupka jednak je onom u početnom ispitnom postupku te je definiran kao solarno staklo koje se sastoji od kaljenog natrij-kalcijevog stakla, udjela željeza nižeg od 300 ppm, sunčeve propusnosti veće od 88 % (mjereno u skladu sa spektrom zračenja od AM1,5 od 300 do 2 500 nm), toplinskog otpora do 250 °C (mjereno u skladu s normom EN 12150), otpornosti na toplinske šokove od Δ 150 K (mjereno u skladu s normom EN 12150) i mehaničke čvrstoće od 90 N/mm2 ili veće (mjereno u skladu s normom EN 1288-3) podrijetlom iz NRK-a („predmetni proizvod”) koji je trenutačno obuhvaćen oznakom KN ex 7007 19 80.

               (19)

               Ispitnim postupkom pokazano je da predmetni proizvod, proizvod koji se proizvodi i prodaje na domaćem tržištu NRK-a, proizvod koji se proizvodi i prodaje na domaćem tržištu Turske koja je služila kao analogna zemlja u početnom ispitnom postupku te proizvod koji u Uniji proizvodi i prodaje industrija Unije imaju jednaku fizičku i kemijsku osnovu te tehnička obilježja, kao i jednaku osnovnu namjenu. Stoga se ti proizvodi smatraju istovjetnima u smislu članka 1. stavka 4. Osnovne uredbe.

         C.   NALAZI

               (20)

               Cilj je ponovnog pokretanja ispitnog postupka u pogledu apsorpcije u skladu s člankom 12. Osnovne uredbe utvrditi je li došlo do snižavanja izvoznih cijena te je li postojalo nedostatno kretanje preprodajnih cijena ili naknadnih prodajnih cijena solarnog stakla podrijetlom iz NRK-a u Uniji od uvođenja početnih mjera. Ako se potvrdi apsorpcija, trebalo bi izračunati novu dampinšku maržu.

         1.   Snižavanje izvoznih cijena

               (21)

               Tijekom razdoblja ispitnog postupka u pogledu apsorpcije izvoz predmetnog proizvoda izvršen je izravno nepovezanim kupcima u EU-u.

               (22)

               Za obje skupine uključene u uzorak Komisija je usporedila cijene vrsta proizvoda koji se prodavao tijekom razdoblja ispitnog postupka u pogledu apsorpcije s jednakim vrstama proizvoda koji su se prodavali tijekom početnog ispitnog razdoblja te je izračunala ponderirani prosjek razine apsorpcije za obje skupine.

               (23)

               Tijekom početnog ispitnog postupka trgovačka društva uključena u uzorak uglavnom su izvozila nepremazano solarno staklo te manje količine premazanog stakla. Utvrđeno je da su prosječne prodajne cijene premazanog stakla tijekom početnog ispitnog postupka bile oko 20 % veće od cijena nepremazanog stakla. No od tada u industriji solarnih ploča diljem svijeta sve se više upotrebljavalo premazano staklo s obzirom na to da je učinkovitije od nepremazanog. U današnje vrijeme premazano staklo postalo je standard, dok se nepremazano solarno staklo koristi najviše za instalacije u okruženju s nepovoljnim i teškim vremenskim uvjetima. Taj se razvoj odrazio i na kretanje izvoza proizvođača izvoznika uključenih u uzorak, čiji se izvoz dijametralno promijenio od nepremazanog u premazano solarno staklo.

               (24)

               Usporedbom izvoznih cijena tijekom početnog ispitnog razdoblja s onima tijekom razdoblja ispitnog postupka u pogledu apsorpcije utvrđeno je da su za predmetni proizvod izvezen tijekom razdoblja ispitnog postupka u pogledu apsorpcije izvozne cijene trgovačkog društva Flat Group pale u prosjeku za 17,6 %, a za trgovačko društvo Xinyi Group za 30,4 %. Stoga se apsorpcija može utvrditi u slučaju obiju skupina trgovačkih društava.

               (25)

               U skladu s člankom 12. stavkom 2. Osnovne uredbe, uvoznici, korisnici i izvoznici imaju mogućnost podnijeti dokaze kojima opravdavaju snižavanje izvoznih cijena i nedostatno kretanje preprodajnih cijena u Uniji nakon uvođenja mjera iz razloga koji ne uključuju apsorpciju antidampinške pristojbe.

               (26)

               Jedan je proizvođač izvoznik tvrdio, i ponovno to naglasio nakon objave podataka, da snižavanje izvoznih cijena nije rezultat apsorpcije nego učinkovitih proizvodnih metoda, ekonomije razmjera i okruženja s jačom konkurencijom za predmetni proizvod. Posljedica toga je snižavanje troška proizvodnje i izvoznih cijena.

               (27)

               Komisija je tu tvrdnju odbacila. Tvrdnja se odnosi na troškove proizvodnje te se može uzeti u obzir samo u kontekstu ponovnog ispitivanja uobičajene vrijednosti. Međutim, u skladu s člankom 12. stavkom 5. Osnovne uredbe, navodne izmjene uobičajene vrijednosti uzimaju se u obzir samo ako se Komisiji stave na raspolaganje potpuni podaci o revidiranoj uobičajenoj vrijednosti. To nije bio slučaj jer nijedna skupina trgovačkih društava uključenih u uzorak nije zatražila ponovno ispitivanje uobičajenih vrijednosti kako je predviđeno člankom 12. stavkom 5. Osnovne uredbe te kako je navedeno u točki 5.1.1. podtočki (a) Obavijesti o ponovnom pokretanju ispitnog postupka. Stoga tijekom razdoblja ispitnog postupka u pogledu apsorpcije nije bio provjeren trošak proizvodnje te je područje primjene ispitnog postupka ostalo ograničeno na ispitivanje izvoznih cijena. Sve tvrdnje u vezi s navodnim promjenama troškova proizvodnje i/ili uobičajene vrijednosti mogu se uputiti samo u privremenoj reviziji, u skladu s člankom 11. stavkom 3. Osnovne uredbe.

               (28)

               Nakon objave podataka jedan je proizvođač izvoznik tvrdio da njegove izvozne cijene nisu snižene ili barem nisu snižene do te mjere u kojoj su snižene izvozne cijene trgovačkih društava koja su uključena u uzorak. Nadalje je napomenuo da očito snižavanje izvoznih cijena dvaju kineskih izvoznika uključenih u uzorak i ponovno izračunavanje njihovih dampinških marži i marži štete ne mogu biti temelj za ponovno ocjenjivanje njegovih pojedinačnih novih antidampinških pristojbi. Stoga je zatražio pojedinačno ispitivanje u skladu s člankom 12. stavkom 2. i člankom 17. stavkom 3. Osnovne uredbe.

               (29)

               Komisija je tu tvrdnju odbacila. Taj proizvođač izvoznik nije surađivao u ovom ispitnom postupku i nije dostavio potrebne podatke u roku predviđenom u Obavijesti o ponovnom pokretanju ispitnog postupka. U skladu s člankom 12. stavkom 4. Osnovne uredbe ponovljeni ispitni postupak provodi se u žurnom postupku i uobičajeno zaključuje u roku od šest mjeseci od datuma pokretanja. U svim slučajevima takvi ponovljeni ispitni postupci zaključuju se u roku od devet mjeseci od pokretanja. Pojedinačno ispitivanje koje je zatraženo tek u kasnoj fazi postupka nakon objave podataka spriječilo bi pravovremen dovršetak ispitnog postupka.

               (30)

               Jedan je uvoznik/korisnik tvrdio da industrija solarnog stakla EU-a nije bila dovoljno opskrbljena, posebice solarnim staklom visoke kvalitete, da bi se zadovoljila potražnja industrije solarnih modula EU-a te je stoga bio protiv uvođenja dodatnih mjera. Nadalje je tvrdio da bi se dodatnim antidampinškim mjerama proizvodnju solarnih modula premjestilo izvan EU-a.

               (31)

               Komisija je odbacila obje tvrdnje. Prvo, te bi tvrdnje bile obuhvaćene ispitivanjem interesa Unije, koji se ne analizira u ponovljenom ispitnom postupku u pogledu apsorpcije. Drugo, prema odgovoru na upitnik korisnik je uspio dobaviti 100 % svojih zaliha solarnih stakala tijekom razdoblja ispitnog postupka u pogledu apsorpcije od proizvođača solarnih stakala iz EU-a i iz trećih zemalja. Stoga ta tvrdnja nije bila dovoljno obrazložena. To se odnosi i na tvrdnju da bi uvođenje dodatnih mjera primoralo proizvođače solarnih modula iz EU-a na premještanje svoje proizvodnje izvan EU-a. Ta se mogućnost ne čini vjerojatnom. Kao što je utvrđeno u početnom ispitnom postupku, udio solarnog stakla u trošku proizvodnje solarnog modula ograničen je, tj. iznosi 6–8 %. Uvođenje većeg broja mjera imalo bi stoga samo ograničen utjecaj na ukupne troškove solarnih modula, u visini od 2–3 %.

         2.   Damping

               (32)

               Nakon što je utvrđena apsorpcija za obje skupine trgovačkih društava, ponovno su izračunane dampinške marže.

         2.1.   Izvozne cijene

               (33)

               Sva je prodaja proizvođača izvoznika uključenih u uzorak izvršena nepovezanim kupcima u Uniji. Izvozne cijene temeljile su se stoga na stvarno plaćenim ili naplativim cijenama za predmetni proizvod u skladu s člankom 2. stavkom 8. Osnovne uredbe.

         2.2.   Usporedba

               (34)

               Komisija je usporedila uobičajenu vrijednost koja je utvrđena u početnom ispitnom postupku s izvoznom cijenom na temelju cijene franko tvornica. Dampinške marže utvrđene su usporedbom pojedinačnih cijena franko tvornica izvoznika uključenih u uzorak s domaćim prodajnim cijenama proizvođača iz analogne zemlje ili izračunanom uobičajenom vrijednosti, prema potrebi.

               (35)

               Kako bi se osigurala primjerena usporedba između uobičajene vrijednosti i izvozne cijene, u skladu s člankom 2. stavkom 10. Osnovne uredbe izvršene su odgovarajuće prilagodbe za razlike koje utječu na cijene i usporedivost cijena.

               (36)

               Na temelju toga učinjene su prilagodbe za troškove prijevoza, prekooceanskog tereta i osiguranja, rukovanje, utovar i popratne troškove, izvozne pristojbe i provizije u svim slučajevima u kojima se pokazalo da utječu na usporedivost cijena.

         2.3.   Dampinška marža

               (37)

               U skladu s člankom 2. stavcima 11. i 12. Osnovne uredbe dampinške marže za proizvođače izvoznike uključene u uzorak utvrđene su na temelju usporedbe ponderirane prosječne izračunane uobičajene vrijednosti svake vrste istovjetnog proizvoda utvrđene u Turskoj tijekom početnog ispitnog razdoblja s ponderiranom prosječnom izvoznom cijenom odgovarajuće vrste predmetnog proizvoda svakog trgovačkog društva tijekom razdoblja ispitnog postupka u pogledu apsorpcije, izraženom kao postotak cijene CIF na granici Unije, neocarinjeno.

               (38)

               Posljedica toga za trgovačko društvo Xinyi Group bio je porast dampinške marže s 83,1 % tijekom početnog ispitnog razdoblja na 122,2 % tijekom razdoblja ispitnog postupka u pogledu apsorpcije, a za trgovačko društvo Flat Group s 90,1 % na 122,4 %.

         3.   Razina uklanjanja štete

               (39)

               Marže štete ponovno su izračunane u skladu s pravilom manjeg iznosa iz članka 9. stavka 4. Osnovne uredbe te zbog toga što su se početne mjere temeljile na razini uklanjanja štete.

               (40)

               Razina uklanjanja štete određena je na temelju usporedbe ponderirane prosječne uvozne cijene proizvođača izvoznika koji surađuju i uključeni su u uzorak tijekom razdoblja ispitnog postupka u pogledu apsorpcije s ponderiranom prosječnom neštetnom cijenom istovjetnog proizvoda koji su na tržištu Unije prodavali proizvođači iz Unije uključeni u uzorak tijekom početnog ispitnog razdoblja. Sve razlike koje su posljedica navedene usporedbe izražene su kao postotak ponderirane prosječne uvozne vrijednosti CIF.

               (41)

               Nakon objave podataka jedan je proizvođač izvoznik doveo u pitanje točnost metode kojom se koristila Komisija. Kako bi to predočio, tvrdio je da čak i da su izvozne cijene ostale nepromijenjene tijekom razdoblja ispitnog postupka u pogledu apsorpcije u usporedbi s cijenama tijekom početnog ispitnog razdoblja, porasla bi razina uklanjanja štete.

               (42)

               Komisija je tu tvrdnju odbacila. Proizvođač izvoznik potvrdio je da su njegove izvozne cijene snižene tijekom razdoblja ispitnog postupka u pogledu apsorpcije. Stoga bi se mogla ustanoviti apsorpcija čija bi posljedica bila ponovno izračunavanje dampinških marži i marži štete.

               (43)

               Na temelju toga, marža štete za trgovačko društvo Xinyi Group porasla je s 39,3 % na 107,00 % te za trgovačko društvo Flat Group s 42,1 % na 112,5 %.

         D.   ZAKLJUČAK

               (44)

               Na temelju navedenih činjenica i razmatranja Komisija je zaključila da su proizvođači izvoznici koji su uključeni u uzorak apsorbirali antidampinšku pristojbu koja je na snazi. Stoga bi trebalo izmijeniti uvedene antidampinške mjere na uvoz solarnog stakla podrijetlom iz NRK-a, u skladu s člankom 12. stavkom 3. Osnovne uredbe.

      Nova razina mjere

               (45)

               U skladu s pravilom manjeg iznosa iz članka 9. stavka 4. Osnovne uredbe Komisija je prvo usporedila marže štete s dampinškim maržama. Iznos pristojbi trebalo bi postaviti na razinu marži štete. Međutim, u skladu s posljednjom rečenicom članka 12. stavka 3. Osnovne uredbe, iznos nove antidampinške pristojbe koja će se uvesti ne prelazi dvostruki iznos pristojbe uvedene na početku.

               (46)

               S obzirom na to da trenutačni ispitni postupak ne utječe na antisubvencijski ispitni postupak, kompenzacijsku pristojbu potrebno je oduzeti kako bi se odredila nova antidampinška pristojba.

               (47)

               Slijedom toga nova antidampinška pristojba za trgovačko društvo Flat Group iznosi 71,4 % (tj. dvostruki iznos marže štete koja se trenutačno primjenjuje, a iznosi 42,1 % minus 12,8 % kompenzacijske pristojbe), a za trgovačko društvo Xinyi Group 75,4 % (tj. dvostruki iznos marže štete koja se trenutačno primjenjuje, a iznosi 39,3 % minus 3,2 % kompenzacijske pristojbe).

               (48)

               S obzirom na visoku stopu suradnje kineskih proizvođača izvoznika, pristojba „svih ostalih trgovačkih društava” bila je utvrđena na razini najviše pristojbe koja će se uvesti trgovačkim društvima uključenima u uzorak ili onima koja surađuju u ispitnom postupku. Pristojba „svih ostalih trgovačkih društava” primijenit će se na ona trgovačka društva koja nisu surađivala u ispitnom postupku, osim onih koja su surađivala u početnom ispitnom postupku i koja primjenjuju svoju pojedinačnu pristojbu. Njihova nova antidampinška pristojba dvostruki je iznos marže štete koju trenutačno primjenjuju, od koje je oduzeta kompenzacijska pristojba koja se primjenjuje.

               (49)

               Za trgovačka društva koja surađuju te za trgovačka društva koja nisu uključena u uzorak, navedena u tablici u nastavku, dampinške marže i marže štete izračunane su kao ponderirani prosjek trgovačkih društava koja su uključena u uzorak. U svrhu utvrđivanja nove antidampinške pristojbe, dvostruki iznos marže štete od one koja se trenutačno primjenjuje bio je određen kao granica od koje je oduzeta kompenzacijska pristojba koja se primjenjuje.

               (50)

               Jedan proizvođač izvoznik koji ne surađuje, ali je surađivao u početnom ispitnom postupku, tvrdio je da pravna osnova nije bila dostatna za povećanje njegove postojeće antidampinške pristojbe ili da pravna osnova nije bila dostatna za uvođenje povećanja antidampinških pristojbi u toj mjeri u kojoj je to predložila Komisija.

               (51)

               Komisija je tu tvrdnju odbacila. Pravna osnova za izmjenu mjera koje su na snazi jest članak 12. stavak 3. Osnovne uredbe, u skladu s kojim iznos uvedene antidampinške pristojbe ne prelazi dvostruki iznos pristojbe uvedene na početku. Taj proizvođač nije surađivao u ovom ispitnom postupku te bi stoga uobičajeno trebao biti podložan preostaloj pristojbi. Međutim, u skladu s člankom 12. stavkom 3. Osnovne uredbe, kako je navedeno u uvodnoj izjavi 48., iznos njegove nove antidampinške pristojbe dvostruki je iznos marže štete koja se trenutačno primjenjuje, a od koje je oduzeta kompenzacijska pristojba koja se primjenjuje.

               (52)

               Revidirana stopa antidampinške pristojbe koja se primjenjuje na neto cijenu franko granica Unije, neocarinjenu, bit će sljedeća:

                           Trgovačko društvo

                           Nova dampinška marža

                           Nova marža štete

                           Najviši iznos na temelju članka 12. stavka 3. Osnovne uredbe (vidjeti uvodnu izjavu 45.)

                           Kompenzacijska pristojba
                           (nepromijenjeno)

                           Revidirana konačna antidampinška pristojba

                           Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                           122,4 %

                           112,5 %

                           84,2 %

                           12,8 %

                           71,4 %

                           Xinyi PV Products (Anhui) Holdings Ltd

                           122,2 %

                           107,0 %

                           78,6 %

                           3,2 %

                           75,4 %

                           Zhejiang Hehe Photovoltaic Glass Technology Co., Ltd

                           122,4 %

                           112,5 %

                           52,4 %

                           17,1 %

                           35,3 %

                           Henan Yuhua New Material Co., Ltd

                           122,4 %

                           112,5 %

                           34,2 %

                           16,7 %

                           17,5 %

                           Wuxi Haida Safety Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Avic Sanxin Sol-Glass Co. Ltd i Avic (Hainan) Special Glass Material Co., Ltd

                           122,4 %

                           112,5 %

                           73 %

                           12,4 %

                           60,6 %

                           Dongguan CSG Solar Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Novatech Glass Co., Ltd

                           122,4 %

                           112,5 %

                           73 %

                           12,4 %

                           60,6 %

                           Pilkington Solar Taicang, Limited

                           122,4 %

                           112,0 %

                           73 %

                           12,4 %

                           60,6 %

                           Henan Ancai Hi-Tech Co., Ltd

                           122,4 %

                           112,5 %

                           73 %

                           17,1 %

                           55,9 %

                           Henan Succeed Photovoltaic Materials Corporation

                           122,4 %

                           112,5 %

                           73 %

                           17,1 %

                           55,9 %

                           Zibo Jinxing Glass Co., Ltd

                           122,4 %

                           112,5 %

                           73 %

                           17,1 %

                           55,9 %

                           Sva ostala trgovačka društva

                           122,4 %

                           112,5 %

                           84,2 %

                           17,1 %

                           67,1 %

               (53)

               Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EZ) br. 1225/2009,

         DONIJELA JE OVU UREDBU:
   Članak 1.
   Članak 1. stavak 2. Provedbene uredbe (EU) br. 470/2014, kako je izmijenjen Provedbenom uredbom (EU) 2015/588, mijenja se kako slijedi:

      „2.   Na neto cijenu franko granica Unije, neocarinjeno, za proizvode opisane u stavku 1. koji proizvode trgovačka društva navedena u nastavku, primjenjuju se stope konačne antidampinške pristojbe iz tablice:

                  Trgovačko društvo

                  Konačna antidampinša pristojba

                  Dodatna oznaka TARIC

                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                  71,4 %

                  B945

                  Xinyi PV Products (Anhui) Holdings Ltd

                  75,4 %

                  B943

                  Zhejiang Hehe Photovoltaic Glass Technology Co., Ltd

                  35,3 %

                  B944

                  Henan Yuhua New Material Co., Ltd

                  17,5 %

                  B946

                  Henan Ancai Hi-Tech Co., Ltd

                  55,9 %

                  B947

                  Henan Succeed Photovoltaic Materials Corporation

                  55,9 %

                  B948

                  Avic Sanxin Sol-Glass Co. Ltd i Avic (Hainan) Special Glass Material Co., Ltd

                  60,6 %

                  B949

                  Wuxi Haida Safety Glass Co., Ltd

                  60,6 %

                  B950

                  Dongguan CSG Solar Glass Co., Ltd

                  60,6 %

                  B951

                  Pilkington Solar Taicang, Limited

                  60,6 %

                  B952

                  Zibo Jinxing Glass Co., Ltd

                  55,9 %

                  B953

                  Novatech Glass Co., Ltd

                  60,6 %

                  B954

                  Sva ostala trgovačka družtva

                  67,1 %

                  B999”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
      Sastavljeno u Bruxellesu 13. kolovoza 2015.

            Za Komisiju

            Predsjednik

         Jean-Claude JUNCKER

      (1)  SL L 343, 22.12.2009., str. 51.

      (2)  Provedbena uredba Komisije (EU) br. 470/2014 od 13. svibnja 2014. o uvođenju konačne antidampinške pristojbe i konačnoj naplati privremene pristojbe na uvoz solarnog stakla podrijetlom iz Narodne Republike Kine (SL L 142, 14.5.2014., str. 1.).

      (3)  Provedbena uredba Komisije (EU) 2015/588 оd 14. travnja 2015. o izmjeni Provedbene uredbe (EU) br. 470/2014 o uvođenju konačne antidampinške pristojbe i konačnoj naplati privremene pristojbe na uvoz solarnog stakla podrijetlom iz Narodne Republike Kine (SL L 98, 15.4.2015., str. 6.).

      (4)  Provedbena uredba Komisije (EU) br. 471/2014 od 13. svibnja 2014. o uvođenju konačnih kompenzacijskih pristojbi na uvoz solarnog stakla podrijetlom iz Narodne Republike Kine (SL L 142, 14.5.2014., str. 23.).

      (5)  SL C 457, 19.12.2014., str. 9.


title: Provedbena uredba Komisije (EU) 2015/265 оd 18. veljače 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               19.2.2015

               HR

               Službeni list Europske unije

               L 45/13

         PROVEDBENA UREDBA KOMISIJE (EU) 2015/265
   оd 18. veljače 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. veljače 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  116,3

                  IL

                  80,8

                  MA

                  83,7

                  TR

                  107,8

                  ZZ

                  97,2

                  0707 00 05

                  EG

                  191,6

                  TR

                  185,9

                  ZZ

                  188,8

                  0709 93 10

                  MA

                  194,7

                  TR

                  222,2

                  ZZ

                  208,5

                  0805 10 20

                  EG

                  57,9

                  IL

                  70,0

                  MA

                  48,5

                  TN

                  49,9

                  TR

                  68,9

                  ZZ

                  59,0

                  0805 20 10

                  IL

                  132,4

                  MA

                  105,8

                  ZZ

                  119,1

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  147,0

                  JM

                  118,8

                  MA

                  116,4

                  TR

                  74,7

                  US

                  129,6

                  ZZ

                  113,3

                  0805 50 10

                  EG

                  41,2

                  TR

                  55,8

                  ZZ

                  48,5

                  0808 10 80

                  BR

                  68,9

                  CL

                  94,8

                  US

                  171,0

                  ZZ

                  111,6

                  0808 30 90

                  CL

                  180,7

                  CN

                  72,3

                  ZA

                  91,0

                  ZZ

                  114,7

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 841/2012 od 18. rujna 2012. o odobrenju Lactobacillus plantarum (NCIMB 41028) i Lactobacillus plantarum (NCIMB 30148) kao dodataka hrani za životinje za sve vrste životinja  Tekst značajan za EGP

text:
               03/Sv. 059

               HR

               Službeni list Europske unije

               279

         32012R0841

               L 252/17

               SLUŽBENI LIST EUROPSKE UNIJE

               18.09.2012.

      PROVEDBENA UREDBA KOMISIJE (EU) br. 841/2012
   od 18. rujna 2012.
   o odobrenju Lactobacillus plantarum (NCIMB 41028) i Lactobacillus plantarum (NCIMB 30148) kao dodataka hrani za životinje za sve vrste životinja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. U članku 10. stavku 7. Uredbe (EZ) br. 1831/2003 povezano s njezinim člankom 10. stavcima 1. do 4. navedene su posebne odredbe za procjenu proizvoda koji su se u Uniji koristili kao dodaci za siliranje na datum kad se ta Uredba počela primjenjivati.

               (2)

               U skladu s člankom 10. stavkom 1. točkom (b) i člankom 7. Uredbe (EZ) br. 1831/2003, mikroorganizmi Lactobacillus plantarum (NCIMB 41028) i Lactobacillus plantarum (NCIMB 30148) upisani su u Registar Zajednice dodataka hrani za životinje kao postojeći proizvodi koji pripadaju funkcionalnoj skupini dodataka za siliranje, za sve vrste životinja.

               (3)

               U skladu s člankom 10. stavkom 2. Uredbe (EZ) br. 1831/2003 povezano s njezinim člankom 7., podneseni su zahtjevi za odobrenje mikroorganizama Lactobacillus plantarum (NCIMB 41028) i Lactobacillus plantarum (NCIMB 30148) kao dodataka hrani za životinje za sve vrste životinja, uz zahtjev da se ti dodaci hrani za životinje svrstaju u kategoriju „tehnološki dodaci” i u funkcionalnu skupinu „dodaci za siliranje”. Uz te zahtjeve priloženi su podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.

               (4)

               Zahtjevi se odnose na odobrenje mikroorganizama Lactobacillus plantarum (NCIMB 41028) i Lactobacillus plantarum (NCIMB 30148) kao dodataka hrani za životinje za sve vrste životinja i njihovo svrstavanje u kategoriju dodataka hrani za životinje „tehnološki dodaci”.

               (5)

               Europska agencija za sigurnost hrane (dalje u tekstu „Agencija”) zaključila je u mišljenju od 13. prosinca 2011. (2) da pod predloženim uvjetima korištenja, mikroorganizmi Lactobacillus plantarum (NCIMB 41028) i Lactobacillus plantarum (NCIMB 30148) nemaju štetan učinak na zdravlje životinja, zdravlje ljudi ili na okoliš, te da ti mikroorganizmi imaju potencijal da povećaju proizvodnju silaže od sveg krmnog bilja povećanjem očuvanja suhe tvari i smanjenjem gubitka bjelančevina. Agencija je također provjerila izvješće o analitičkoj metodi dodataka hrani za životinje u hrani za životinje koje je dostavio Referentni laboratorij osnovan Uredbom (EZ) br. 1831/2003.

               (6)

               Procjena mikroorganizama Lactobacillus plantarum (NCIMB 41028) i Lactobacillus plantarum (NCIMB 30148) pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time potrebno je odobriti korištenje tih mikroorganizama kako je definirano u Prilozima ovoj Uredbi.

               (7)

               Budući da se uvode promjene uvjeta odobrenja mikroorganizama Lactobacillus plantarum (NCIMB 41028) i Lactobacillus plantarum (NCIMB 30148) i budući da nema izravnih neposrednih učinaka na sigurnost, potrebno je dopustiti da istekne razumno razdoblje prije odobrenja, kako bi se zainteresiranim stranama omogućilo da se pripreme za ispunjavanje novih zahtjeva koji proizlaze iz odobrenja. Osim toga, primjereno je odobriti prijelazno razdoblje za raspolaganje postojećim zalihama tih mikroorganizama i hrane za životinje koja ih sadrži.

               (8)

               Za subjekte je nerazmjerno složeno da se uzastopno i od danas na sutra prilagođavaju na druge oznake hrane za životinje koja sadrži različite dodatke koji su naknadno odobreni u skladu s postupkom utvrđenim u članku 10. stavku 2. Uredbe (EZ) br. 1831/2003 i za koje se moraju ispuniti nova pravila označivanja. Zato je primjereno smanjiti upravno opterećenje subjekata tako da se predvidi vremensko razdoblje za neometanu promjenu označivanja.

               (9)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Mikroorganizam definiran u Prilogu I., koji pripada kategoriji dodataka hrani za životinje „tehnološki dodaci” i funkcionalnoj skupini „dodaci za siliranje”, odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Mikroorganizam definiran u Prilogu II., koji pripada kategoriji dodataka hrani za životinje „tehnološki dodaci” i funkcionalnoj skupini „dodaci za siliranje”, odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 3.
   Zahtjevi u pogledu označivanja
   Hrana za životinje koja sadrži mikroorganizme navedene u članku 1. i članku 2. mora biti označena u skladu s ovom Uredbom najkasnije 19. svibnja 2013.
   Međutim, hrana za životinje koje sadrži mikroorganizme navedene u članku 1. i članku 2. koja je označena u skladu s prijašnjim uvjetima odobrenja prije 19. svibnja 2013. može se i dalje stavljati na tržište dok se ne iscrpe zalihe.
   Članak 4.
   Prijelazne mjere
   Postojeće zalihe mikroorganizama navedenih u članku 1. i u članku 2. i hrane za životinje koja ih sadrži na dan stupanja na snagu ove Uredbe mogu se i dalje stavljati na tržište i koristiti u skladu s prijašnjim uvjetima odobrenja sve dok se ne iscrpe.
   Članak 5.
   Ova Uredba stupa na snagu 19. studenoga 2012.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. rujna 2012.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  EFSA Journal 2012.; 10(1):2529.
   PRILOG I.

               Identifikacijski broj dodatka hrani za životinje

               Naziv nositelja odobrenja

               Dodatak hrani za životinje

               Sastav, kemijska formula, opis, analitička metoda

               Vrsta ili kategorija životinja

               Najviša dob

               Najmanja dopuštena količina

               Najveća
               dopuštena količina

               Ostale odredbe

               Trajanje odobrenja

               CFU/kg svježeg krmiva

                  Kategorija tehnoloških dodataka. Funkcionalna skupina: dodaci za siliranje

               1k20713

               —

                  Lactobacillus plantarum

               (NCIMB 41028)

                              Sastav dodatka hrani za životinje

                           Pripravak Lactobacillus plantarum NCIMB 41028 koji sadrži najmanje 7 × 1010 CFU/g dodatka hrani za životinje

                              Karakterizacija aktivne tvari

                              Lactobacillus plantarum NCIMB 41028

                              Analitička metoda
                               (1)

                                       Brojanje u dodatku hrani za životinje: metoda razlijevanja po podlozi (EN 15787)

                                       Identifikacija: gel elektroforeza u pulsirajućem polju (PFGE)

               Sve vrste životinja

               —

               —

               —

                           1.

                           U uputama za korištenje dodatka hrani za životinje i premiksa, navedite temperaturu skladištenja i rok valjanosti.

                           2.

                           Najmanja doza dodatka hrani za životinje kad se ne koristi u kombinaciji s ostalim mikroorganizmima kao dodacima za siliranje: 1 × 109 CFU/kg svježeg krmiva.

                           3.

                           Za sigurnost: preporučuje se kod rukovanja koristiti zaštitu za disanje i rukavice.

               19. studenoga 2022.

      (1)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx
   PRILOG II.

               Identifikacijski broj dodatka hrani za životinje

               Naziv nositelja odobrenja

               Dodatak hrani za životinje

               Sastav, kemijska formula, opis, analitička metoda

               Vrsta ili kategorija životinja

               Najviša dob

               Najmanja dopuštena količina

               Najveća
               dopuštena količina

               Ostale odredbe

               Trajanje odobrenja

               CFU/kg svježeg krmiva

                  Kategorija tehnoloških dodataka. Funkcionalna skupina: dodaci za siliranje

               1k20714

               —

                  Lactobacillus plantarum

               (NCIMB 30148)

                              Sastav dodatka hrani za životinje:
                           Pripravak Lactobacillus plantarum NCIMB 30148 koji sadrži najmanje 7 × 1010 CFU/g dodatka hrani za životinje

                              Karakterizacija aktivne tvari

                              Lactobacillus plantarum NCIMB 30148

                              Analitička metoda
                               (1):

                                       Brojanje u dodatku hrani za životinje: metoda razlijevanja po podlozi (EN 15787)

                                       Identifikacija: gel elektroforeza u pulsirajućem polju (PFGE)

               Sve vrste životinja

               —

               —

               —

                           1.

                           U uputama za korištenje dodatka hrani za životinje i premiksa, navedite temperaturu skladištenja i rok valjanosti.

                           2.

                           Najmanja doza dodatka hrani za životinje kad se ne koristi u kombinaciji s ostalim mikroorganizmima kao dodacima za siliranje: 1 × 109 CFU/kg svježeg krmiva.

                           3.

                           Za sigurnost: preporučuje se kod rukovanja koristiti zaštitu za disanje te rukavice.

               19. studenoga 2022.

      (1)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) 2015/2032 оd 13. studenoga 2015. o izmjeni Provedbene uredbe (EU) br. 2015/1089 u pogledu gornjih granica proračuna za 2015. primjenjivih na određene programe izravne potpore za Ujedinjenu Kraljevinu

text:
               14.11.2015

               HR

               Službeni list Europske unije

               L 298/6

         PROVEDBENA UREDBA KOMISIJE (EU) 2015/2032
   оd 13. studenoga 2015.
   o izmjeni Provedbene uredbe (EU) br. 2015/1089 u pogledu gornjih granica proračuna za 2015. primjenjivih na određene programe izravne potpore za Ujedinjenu Kraljevinu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (1), a posebno njezin članak 22. stavak 1., članak 42. stavak 2. i članak 51. stavak 4.,
   budući da:

               (1)

               Provedbenom uredbom Komisije (EU) 2015/1089 (2) utvrđene su godišnje nacionalne gornje granice za odgovarajuće mjere izravnih plaćanja u 2015.

               (2)

               U Ujedinjenoj Kraljevini ukinuto je nalogom nacionalnog suda zakonodavstvo kojim se provode pravila Unije u pogledu izravnih plaćanja u Walesu. Kao posljedica toga, Ujedinjena Kraljevina donijela je nove odluke za provedbu izravnih plaćanja u Walesu i o tome je obavijestila Komisiju. Iako je zadaća Ujedinjene Kraljevine osigurati da se tim novim odlukama poštuju primjenjivi zakonski okvir i općenita načela zakonodavstva Unije, prikladno je uzeti te nove odluke u obzir. Točnije rečeno, s obzirom na to da te nove odluke utječu na izračun godišnjih nacionalnih gornjih granica za 2015. za program osnovnih plaćanja i plaćanja za mlade poljoprivrednike za Ujedinjenu Kraljevinu, primjereno je izmijeniti te gornje granice na odgovarajući način. Osim toga, na temelju tih odluka primjereno je odrediti gornju granicu za preraspodjelu plaćanja za 2015. za Ujedinjenu Kraljevinu.

               (3)

               Provedbenu uredbu (EU) 2015/1089 trebalo bi stoga na odgovarajući način izmijeniti.

               (4)

               Za 2015. provedba programa izravne potpore predviđenih Uredbom (EU) br. 1307/2013 započela je 1. siječnja 2015. Radi dosljednosti između primjenjivosti te Uredbe za godinu podnošenja zahtjeva 2015. i primjenjivosti odgovarajućih gornjih granica proračuna ova bi se Uredba trebala primjenjivati od istog datuma.

               (5)

               Mjere predviđene ovom Uredbom u skladu su s mišljenjem Odbora za izravna plaćanja,

         DONIJELA JE OVU UREDBU:
   Članak 1.
   Izmjena Provedbene uredbe (EU) 2015/1089
   Prilog Provedbenoj uredbi (EU) 2015/1089 mijenja se u skladu s Prilogom ovoj Uredbi.
   Članak 2.
   Stupanje na snagu i primjena
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 608.

      (2)  Provedbena uredba Komisije (EU) 2015/1089 оd 6. srpnja 2015. o utvrđivanju gornjih granica proračuna za 2015. primjenjivih na određene programe izravne potpore predviđene Uredbom (EU) br. 1307/2013 Europskog parlamenta i Vijeća i o utvrđivanju udjela za posebnu rezervu za razminirano područje za Hrvatsku (SL L 176, 6.7.2015., str. 29.).

      PRILOG
      Prilog Provedbenoj uredbi (EU) 2015/1089 mijenja se kako slijedi:

                  1.

                  U točki I. unos za Ujedinjenu Kraljevinu zamjenjuje se sljedećim:

                              „Ujedinjena Kraljevina

                              2 100 795”

                  2.

                  U točki III. dodaje se sljedeći unos za Ujedinjenu Kraljevinu:

                              „Ujedinjena Kraljevina

                              16 134”

                  3.

                  U točki VI. unos za Ujedinjenu Kraljevinu zamjenjuje se sljedećim:

                              „Ujedinjena Kraljevina

                              51 798”


title: Provedbena uredba Komisije (EU) br. 1079/2014 оd 14. listopada 2014. o određivanju kamatnih stopa za izračun troškova financiranja interventnih mjera koje se sastoje od otkupa, skladištenja i prodaje za obračunsku godinu EFJP-a 2015.

text:
               15.10.2014

               HR

               Službeni list Europske unije

               L 297/7

         PROVEDBENA UREDBA KOMISIJE (EU) br. 1079/2014
   оd 14. listopada 2014.
   o određivanju kamatnih stopa za izračun troškova financiranja interventnih mjera koje se sastoje od otkupa, skladištenja i prodaje za obračunsku godinu EFJP-a 2015.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 20. stavke 1. i 4.,
   nakon savjetovanja s Odborom za poljoprivredne fondove,
   budući da:

               (1)

               Člankom 3. stavkom 1. točkom (a) Delegirane uredbe Komisije (EU) br. 906/2014 (2) predviđeno je da se rashodi povezani s troškovima financiranja koje su države članice imale zbog aktiviranja sredstava iz fonda radi otkupa proizvoda trebaju utvrditi u skladu s metodama iz Priloga I. toj Uredbi.

               (2)

               U Prilogu I. dijelu I. točki 1. Delegirane uredbe (EU) br. 906/2014 predviđeno je da se predmetni troškovi financiranja izračunavaju na temelju jedinstvene kamatne stope za Uniju koju Komisija određuje početkom svake obračunske godine. Ta kamatna stopa odgovara prosječnoj tromjesečnoj i 12-mjesečnoj terminskoj stopi Euribor zabilježenoj tijekom šest mjeseci koji prethode obavijesti država članica koja je predviđena u dijelu I. točki 2. prvom stavku tog Priloga, s ponderiranjem od jedne trećine odnosno dvije trećine.

               (3)

               Nadalje, u skladu s Prilogom I. dijelom I. točkom 2. drugim stavkom Delegirane uredbe (EU) br. 906/2014, u nedostatku bilo kakve obavijesti od strane države članice, u obliku i u roku iz prvog stavka te točke, smatra se da kamatna stopa koju snosi država članica iznosi 0 %. Ako država članica izjavi da nije snosila nikakve troškove kamata jer tijekom referentnog razdoblja nije imala javno skladištenih poljoprivrednih proizvoda, Komisija određuje tu kamatnu stopu u skladu s trećim stavkom te točke.

               (4)

               U skladu s Prilogom I. dijelom I. točkom 3. Delegirane uredbe (EU) br. 906/2014, kamatna stopa utvrđena na temelju dijela I. točke 2. tog Priloga uspoređuje se s jedinstvenom kamatnom stopom utvrđenom na temelju dijela I. točke 1. tog Priloga. Za svaku državu članicu primjenjuje se niža od ovih dviju kamatnih stopa.

               (5)

               S obzirom na to da nije bilo javnog skladištenja poljoprivrednih proizvoda tijekom šestomjesečnog referentnog razdoblja od ožujka do kolovoza 2014., države članice nisu dobile zahtjev za obavješćivanje u skladu s Prilogom I. dijelom I. točkom 2. prvim stavkom Delegirane uredbe (EU) br. 906/2014.

               (6)

               Kamatne stope koje će se primjenjivati za obračunsku godinu EFJP-a 2015. trebalo bi odrediti uzimajući u obzir niz faktora,

         DONIJELA JE OVU UREDBU:
   Članak 1.
   Za rashode povezane s troškovima financiranja koje su imale države članice zbog aktiviranja sredstava iz fonda radi otkupa proizvoda kojima se može teretiti obračunska godina Europskog fonda za jamstva u poljoprivredi (EFJP) 2015., kamatne stope predviđene u Prilogu I. Delegiranoj uredbi (EU) br. 906/2014 se u skladu s člankom 3. stavkom 1. točkom (a) te Uredbe utvrđuju na jedinstvenu kamatnu stopu od 0,4 %.
   Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. listopada 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. listopada 2014.

            Za Komisiju

            Predsjednik

         José Manuel BARROSO

      (1)  SL L 347, 20.12.2013., str. 549.

      (2)  Delegirana uredba Komisije (EU) br. 906/2014 od 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu rashoda za javne intervencije (SL L 255, 28.8.2014., str. 1.).